sinarproject/legisdata huggingface dataset:
Pertanyaan 275: HOSPITAL SEMENYIH
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN ZAKARIA BIN HANAFI (N24 SEMENYIH)
Jawapan oleh: Y.A.B. Dato' Menteri Besar

Y.B. TUAN ZAKARIA BIN HANAFI

Adakah Kerajaan Negeri akan mempertimbangkan untuk membina Hospital baru di DUN Semenyih?

Apakah langkah yang diambil oleh Kerajaan Negeri bagi mengatasi masalah kesesakan pesakit untuk mendapatkan rawatan di pusat kesihatan di Daerah Hulu Langat khususnya di Semenyih?

Y.A.B. Dato' Menteri Besar

a)

Kerajaan sentiasa cakna tentang keperluan hospital baru akibat kepadatan penduduk di Daerah Ulu Langat di mana terletaknya Semenyih dan Kajang. Buat masa ini, terdapat tiga (3) buah Hospital Kerajaan dengan pakar major yang menyediakan perkhidmatan kesihatan di daerah Hulu Langat dan sekitarnya iaitu :- i. ii. iii.

Hospital Kajang: 326 katil (bilangan katil beroperasi) Hospital Serdang: 694 katil (bilangan katil beroperasi) Hospital Ampang: 562 katil (bilangan katil beroperasi)

Jumlah keseluruhan katil yang disediakan oleh hospital kerajaan adalah sebanyak 1582 kesemuanya.

Tidak terkecuali perkhidmatan kesihatan yang disediakan oleh pihak swasta iaitu terdapat sepuluh (10) buah Hospital Swasta di daerah ini dengan jumlah katil sebanyak 699 buah.

Dengan ini, jumlah keseluruhan bilangan katil sedia ada setakat Januari 2019 yang disediakan oleh hospital kerajaan dan juga swasta adalah sebanyak 2281 buah katil.

Oleh yang demikian,pada masa ini tiada perancangan untuk menwujudkan sebuah ini. Kerajaan sentiasa memberi perhatian dalam lagi hospital di daerah menambahbaik fasiliti klinik kerajaan dan hospital melalui projek kerja-kerja naiktaraf yang dilaksanakan secara berterusan.

Projek pembinaan Klinik Kesihatan Semenyih telah diluluskan dalam Bajet Rancangan Malaysia Ke Sebelas (RMK-11) Rolling Plan 4 Tahun 2020 dengan peruntukan sebanyak RM 31.2 juta. Untuk makluman, kerja tanah telah dimulakan pada tahun 2020.